Скончыў гістарычны факультэт Гродзенскага дзяржаўнага ўніверсітэта імя Янкі Купалы ў 2001 г. і аспірантуру ў 2007 г. Абараніў дысертацыю на суісканне вучонай ступені кандыдата гістарычных навук па тэме «Крыніцы і гістарыяграфія (XIX — пачатку XXI ст.) Вялікай вайны з Тэўтонскім ордэнам». Працуе дацэнтам на кафедры гуманітарных навук, філасофіі і правы Палескага дзяржаўнага ўніверсітэта. Асноўны напрамак навуковых даследаванняў — еўрапейская сярэднявечная ваенная гісторыя. З’яўляецца буйным спецыялістам па гісторыі ваенных канфліктаў Польшчы і Літвы з Тэўтонскім ордэнам, у прыватнасці, па Вялікай вайне і Грунвальдскай бітве.